อารยา เอ ฮาร์เก็ต
อารยา เอ ฮาร์เก็ต เข้าสู่วงการเมื่อปี พ.ศ. 2541 ขณะอายุได้ 17 ปี จากการประกวด "มิสมอเตอร์โชว์" ปีเดียวกับรุจิรา ช่วยเกื้อ ต่อมาได้รับการติดต่อจาก รัมภา ภิรมย์ภักดี ผู้เขียนบทประจำบริษัทดาราวิดีโอให้มาทดสอบหน้ากล้อง และต่อจากได้รับโอกาสแสดงละครกับทางช่อง 7 ตลอดมา ละครเรื่องแรกที่เล่นคือ "เพลงพราย" ทางช่อง 7 แสดงร่วมกับ สวิช เพชรวิเศษศิริ จากนั้นก็มีผลงานมาโดยตลอด
พรชดา เครือคช
เริ่มเข้าสู่วงการบันเทิงโดยการเข้ามาสมัครการประกวดมิสทีนไทยแลนด์ปี 2013 และได้รับตำแหน่งในปีนั้น จึงได้เซ็นสัญญาเป็นนักแสดงในสังกัดช่อง 7 มีผลงานละครซิทคอมเรื่องแรกคือ "ครอบครัวตึ๋งหนืดตืดขั้นเทพ" และได้เล่นละครยาวเรื่องแรกอย่าง "พญาโศก" โดยรับบทเป็น เพ็ญพโยม ทำให้เธอเป็นที่รู้จักมากขึ้น และ ได้รับบทเต็มตัวเรื่องแรกในละคร "แม่อายสะอื้น" โดยรับบทเป็น ช่อเอื้อง